1. ปัจจัยความเสี่ยง

บริษัท บริการเชื้อเพลิงการบินกรุงเทพ จำกัด (มหาชน)
มีการบริหารจัดการความเสี่ยงในธุรกิจที่ดำเนินการปัจจุบันอย่างเป็นระบบและต่อเนื่อง
ทำให้ปัจจัยเสี่ยงต่าง ๆ ได้รับการควบคุมให้อยู่ในระดับที่ยอมรับได้ อย่างไรก็ตาม
ยังมีปัจจัยเสี่ยงอื่น ๆ ที่อาจเกิดขึ้นและมีผลกระทบต่อผู้ถือหุ้น
และผู้มีส่วนได้ส่วนเสียที่ควรพิจารณาดังนี้

1. ความเสี่ยงทางธุรกิจ

1.  ความเสี่ยงจากอัตราการเติบโตที่ลดลงของจำนวนเที่ยวบินที่มาใช้บริการที่ท่าอากาศยานสุวรรณภูมิ

ดอนเมือง สมุย และสุโขทัย

เนื่องจากรายได้หลักของบริษัทมาจากธุรกิจให้บริการน้ำมันอากาศยานที่ท่าอากาศยานสุวรณภูมิ
ดอนเมือง สมุย และ สุโขทัยเพียงธุรกิจเดียว โดยรายได้มากกว่าร้อยละ 90
มาจากการให้บริการที่ท่าอากาศยานสุวรรณภูมิ ดังนั้น
บริษัทจึงให้ความสำคัญและติดตามเหตุการณ์ต่างๆ ที่เกิดขึ้นในท่าอากาศยานสุวรรณภูมิ
ซึ่งอาจมีผลกระทบต่อการเติบโตของจำนวนเที่ยวบินที่จะมาลงจอดได้
โดยบริษัทประมาณการเติบโตของรายได้ปี 2552 ในอัตราร้อยละ 1
ของรายได้ที่เกิดขึ้นจริงภายหลังจากได้รับผลกระทบจากภาวะวิกฤตเศรษฐกิจสหรัฐอเมริกา
และการปิดท่าอากาศยานสุวรรณภูมิและดอนเมืองในปี 2551 ทั้งนี้
บริษัทมีความเสี่ยงที่อาจทำให้การเติบโตของรายได้ต่ำกว่าประมาณการ
ประกอบด้วยนักท่องเที่ยวต่างชาติยังมีความกังวลในเหตุการณ์ประท้วงปิดท่าอากาศยานฯ
จากความวุ่นวายทางการเมือง
ความไม่สงบในเหตุการณ์ก่อการร้ายที่จังหวัดชายแดนภาคใต้ทำให้นักท่องเที่ยวยหลังจากี่เกิดขึ้นจริงในปี
ทำให้เกิดการชลอตัวของการเดินทางโดยอากาศยาน่างชาติที่จะเดินทางมาประเทศไทย
เกรา______________________ระงับแผนการเดินทางมาท่องเที่ยวที่ประเทศไทยโดยเดินทางท่องเที่ยวที่ประเทศอื่นในแถบเอเชียแทน
หรือการชะลอตัวของเศรษฐกิจทั่วโลกทำให้เกิดการชะลอตัวของปริมาณการเดินทางโดยอากาศยานด้วย
ทั้งนี้ ความเสี่ยงดังกล่าวเกิดจากปัจจัยภายนอกที่บริษัทไม่สามารถควบคุมได้

อย่างไรก็ตาม บริษัทมีการดำเนินการควบคุมความเสี่ยงภายในระดับหนึ่ง
โดยกำหนดให้ทุกฝ่ายมีวินัยในการใช้จ่ายภายใต้งบประมาณที่ตั้งไว้
มีการจัดทำรายงานทางการเงินเพื่อประกอบการพิจารณาของฝ่ายบริหารทุกเดือน
โดยในกรณีที่รายได้ของบริษัทต่ำกว่างบประมาณ
ฝ่ายบริหารถือเป็นภาระเร่งด่วนที่จะต้องหามาตรการควบคุมค่าใช้จ่าย หรือชะลอการลงทุน
เพื่อให้ผลการดำเนินงานของบริษัทเป็นไปตามงบประมาณ อีกทั้ง
บริษัทมีการดำเนินการจัดทำระบบบัญชีการจัดการบริหารต้นทุน(Activity Base Management)
เพื่อบริหารจัดการต้นทุนให้มีประสิทธิภาพสูงสุดโดยคำนึงถึงผลตอบแทนของผู้ลงทุนเป็นสำคัญ

1.2 ความเสี่ยงจากความไม่แน่นอนของการใช้ประโยชน์ที่ท่าอากาศยานดอนเมือง

บริษัทเป็นผู้ให้บริการเติมน้ำมันอากาศยานแบบครบวงจรที่ท่าอากาศยานดอนเมืองรายเดียวโดยให้บริการแก่สายการบินระยะสั้น
ได้แก่ การบินไทย นกแอร์ และ วันทูโก เที่ยวบินประเภทเช่าเหมาลำ เที่ยวบินฝึกบิน
เที่ยวบินหน่วยราชการ และเครื่องบินที่เข้าศูนย์ซ่อม
ซึ่งบริษัทได้มีการจัดเตรียมอุปกรณ์และจัดสรรกำลังคนให้เหมาะสมกับจำนวนเที่ยวบินที่ให้บริการตามประมาณการในแต่ละปี
ทั้งนี้
บริษัทมีความเสี่ยงในกรณีที่รัฐบาลมีการเปลี่ยนแปลงให้ท่าอากาศยานดอนเมืองใช้เฉพาะเครื่องบินเช่าเหมาลำ
ศูนย์ซ่อมบำรุง คลังสินค้าและเครื่องบินส่วนตัวเท่านั้น
โดยให้ย้ายสายการบินระยะสั้นมาลงจอดที่ท่าอากาศยานสุวรรณภูมิทั้งหมดเพื่อสนองตอบนโยบายการมีท่าอากาศยานเชิงพาณิชย์เพียงแห่งเดียว

อย่างไรก็ตาม
บริษัทได้จัดทำแผนการดำเนินงานให้มีความยืดหยุ่นได้โดยสามารถโยกย้ายทรัพยากรต่าง
ๆมาใช้ดำเนินการระหว่างสองท่าอากาศยานได้
เพื่อรองรับความไม่แน่นอนของการใช้ประโยชน์ที่ท่าอากาศยานดอนเมืองและความมีประสิทธิภาพและประสิทธิผลสูงสุดของการดำเนินงาน

2. ความเสี่ยงจากการดำเนินงาน

2.1
ความเสี่ยงจากการที่ปริมาณน้ำมันสำรองอาจไม่เพียงพอต่อการให้บริการที่ท่าอากาศยานสุวรรณภูมิ

ปัจจุบันบริษัทรับน้ำมันอากาศยานจากบริษัท เจพี-วัน แอสเซ็ท จำกัด และบริษัท
ท่อส่งปิโตรเลียมไทย จำกัด โดยกำหนดปริมาณน้ำมันสำรองเฉลี่ยไว้ 3 วัน
เพื่อให้เพียงพอต่อการให้บริการเติมน้ำมันอากาศยานที่ท่าอากาศยานสุวรรณภูมิ
ซึ่งบริษัทมีความเสี่ยงในกรณีที่ท่อขนส่งน้ำมันชำรุด หรือเกิดเหตุร้ายแรง
และไม่สามารถจัดส่งน้ำมันอากาศยานให้บริษัทได้ตามปริมาณสำรองที่กำหนดไว้

อย่างไรก็ตาม การที่มีระบบขนส่งน้ำมัน 2
เส้นท่อเป็นการลดความเสี่ยงในกรณีที่ท่อขนส่งน้ำมันท่อใดท่อหนึ่งชำรุด
หรือเกิดเหตุการณ์ใดที่บริษัทขนส่งน้ำมันบริษัทหนึ่งไม่สามารถให้บริการได้
บริษัทก็ยังสามารถรับน้ำมันจากอีกบริษัททดแทนกันได้ อีกทั้ง
บริษัทมีการจัดตั้งคณะอนุกรรมการกิจการเชื้อเพลิง (Fuelling Operations Committee)
ประกอบด้วยผู้บริหารของบริษัท และผู้แทนจากบริษัทจัดหาน้ำมันที่มีประสบการณ์ด้านน้ำมันอากาศยาน
ประชุมแลกเปลี่ยนความคิดเห็น
โดยมีวัตถุประสงค์เพื่อปรับปรุงประสิทธิภาพการให้บริการน้ำมันอากาศยานให้ดียิ่งขึ้น นอกจากนั้น
บริษัทผู้จัดหาน้ำมันในฐานะผู้ถือหุ้นของบริษัทได้กำหนดให้มีการตรวจสอบระบบปฏิบัติการของบริษัทโดยกลุ่มผู้ตรวจสอบของบริษัทผู้จัดหาน้ำมัน
(Joint Inspection Group – JIG) ปีละ 1
ครั้งเพื่อให้มีความมั่นใจได้ว่าระบบปฏิบัติการของบริษัทเป็นไปตามมาตรฐานสากล

2.  ความเสี่ยงจากภัยอันตรายที่อาจเกิดขึ้นจากอัคคีภัย หรือ การก่อการร้าย

เนื่องจากธุรกิจของบริษัทเป็นการประกอบธุรกิจที่เกี่ยวกับน้ำมันอากาศยาน
โดยจัดเก็บน้ำมันอากาศยานที่คลังน้ำมันอากาศยาน ซึ่งตั้งอยู่บริเวณใกล้ท่าอากาศยานดอนเมือง
และท่าอากาศยานสุวรรณภูมิ โดยอาจทำให้เกิดอัคคีภัยหรือภัยอันตรายอื่น ๆ เช่น น้ำมันรั่ว
การฟุ้งกระจายของไอระเหยน้ำมันอากาศยาน หรือ การก่อการร้าย
ซึ่งจะก่อให้เกิดความเสียหายอย่างมีนัยสำคัญต่อบุคคล ทรัพย์สิน สิ่งแวดล้อม และ
อาจทำให้การดำเนินงานของบริษัทหยุดชะงักได้
ทำให้บริษัทตระหนักถึงความสำคัญของความเสี่ยงเรื่องความปลอดภัยอย่างยิ่ง
โดยบริษัทมีการดำเนินการตามมาตรฐาน บริหารจัดการอาชีวอนามัยและความปลอดภัย
(Occupational Health and Safety Assessment Series: OHSAS 18001:2001) และ
พนักงานทุกคนตระหนักถึงหน้าที่ความรับผิดชอบในการปฏิบัติตาม นโยบายอาชีวอนามัย ความปลอดภัย
และสภาพแวดล้อมในการทำงานอย่างเคร่งครัด

นอกจากนี้ บริษัทได้ถ่ายโอนความเสี่ยงส่วนหนึ่งโดยทำการประกันภัยไว้กับ บริษัท กรุงเทพประกันภัย
จำกัด (มหาชน) ร่วมกับ บริษัท ทิพยประกันภัย จำกัด (มหาชน) ภายใต้กรมธรรม์หลัก 3 ฉบับ
ประกอบด้วย

1.  กรมธรรม์ประกันภัยทรัพย์สินภายใต้ความคุ้มครองความเสี่ยงภัยทุกชนิด (All Risks
    Insurance Policy) โดยรวมความคุ้มครองในกรณีธุรกิจหยุดชะงักมูลค่าประกันภัย จำนวน
    6,156.6 ล้านบาท

2.  กรมธรรม์ประกันภัยความรับผิดตามกฎหมายต่อบุคคลที่สาม มูลค่าประกันภัยจำนวน 750.0
    ล้านเหรียญสหรัฐ และกรมธรรม์ภัยก่อการร้ายและวินาศภัย มูลค่าประกันภัยจำนวน 6,270.0
    ล้านบาท

3.  กรมธรรม์ประกันภัยทรัพย์สินภายใต้ความคุ้มครองความเสี่ยงภัยทุกชนิด สำหรับทรัพย์สินเฉพาะ
    มูลค่าประกันภัยจำนวน 113.4 ล้านบาท

    2.  ความเสี่ยงจากการประท้วงปิดท่าอากาศยานสุวรรณภูมิ และ ดอนเมือง

เนื่องจากเหตุการณ์วุ่นวายทางการเมืองจนเกิดการประท้วงปิดท่าอากาศยานสุวรรณภูมิและดอนเมืองเมื่อเดือนพฤศจิกายน
2551 มีผลกระทบทำให้บริษัทสูญเสียรายได้ประมาณ 70 ล้านบาทโดยในปี 2552
ยังคงมีเหตุการณ์วุ่นวายทางการเมืองอยู่เป็นครั้งคราว
อีกทั้งปัญหามลภาวะทางเสียงรอบท่าอากาศยานสุวรรณภูมิที่บริษัท ท่าอากาศยานไทย จำกัด
(มหาชน) ยังแก้ไขไม่เสร็จสิ้น
บริษัทจึงมีความเสี่ยงในกรณีที่อาจมีการประท้วงปิดท่าอากาศยานอีกในอนาคต

อย่างไรก็ตาม บริษัทได้วางแผนการดำเนินธุรกิจอย่างระมัดระวังในปี 2552
โดยมุ่งเน้นการบริหารความเสี่ยงของกระแสเงินสดให้อยู่ในระดับที่เหมาะสม
และมีการติดตามผลการดำเนินงานเทียบกับงบประมาณอย่างรัดกุมทุกเดือน ดังนั้น
ในกรณีที่เกิดเหตุการณ์ปิดท่าอากาศยานทั้งหมดหรือเป็นบางส่วนอีกรวมทั้งเหตุการณ์อื่น ๆ
จนทำให้รายได้ต่ำกว่าประมาณการปี 2552 บริษัทได้จัดทำแผนรองรับเหตุการณ์กรณีเลวร้ายที่สุด
โดยมีเป้าหมายให้บริษัทยังคงมีสภาพคล่องทางการเงินเพียงพอกับการดำเนินธุรกิจอย่างต่อเนื่องและมีประสิทธิภาพสูงสุด

3. ความเสี่ยงทางด้านการเงิน

3.1 ความเสี่ยงจากความผันผวนของค่าเงินดอลลาร์สหรัฐ

บริษัทมีรายได้ส่วนของการให้บริการเติมน้ำมันอากาศยาน (Into-plane fees)
เป็นสกุลเงินดอลลาร์สหรัฐในสัดส่วนประมาณร้อยละ 20 ของรายได้ทั้งหมด
บริษัทจึงมีความเสี่ยงในกรณีที่ค่าเงินดอลลาร์สหรัฐอ่อนตัวลงทำให้รายได้ลดลง

อย่างไรก็ตาม บริษัทได้ป้องกันความเสี่ยงแบบ Forward Contract ของรายได้ดังกล่าว
และมีการรายงานผลการป้องกันความเสี่ยงต่อคณะกรรมการบริหารความเสี่ยงอย่างต่อเนื่อง

3.2 ภาระการปฏิบัติตามสัญญาเงินกู้ระยะยาว

ปัจจุบันบริษัทมีภาระเงินกู้ 3
วงเงินซึ่งเป็นการกู้เพื่อขยายการลงทุนในธุรกิจบริการน้ำมันอากาศยานแบบครบวงจรประกอบด้วย

  3.2.1 สัญญาเงินกู้เพื่อลงทุนในโครงการระบบคลังน้ำมันเชื้อเพลิงอากาศยาน(Main Depot)
  และโครงการให้บริการเติมน้ำมันเชื้อเพลิงอากาศยาน (Into-plane Services)
  กับธนาคารกรุงเทพ จำกัด (มหาชน) ในวงเงิน 2,000 ล้านบาท อายุสัญญาประมาณ 10
  ปีโดยเริ่มผ่อนชำระเงินกู้ในปี 2551 และมีภาระเงินกู้คงเหลือเท่ากับ 1,800 ล้านบาท
  จ่ายดอกเบี้ยตลอดอายุสัญญาเงินกู้ภายใต้ข้อตกลงเกี่ยวกับเงื่อนไขทางการเงินอื่นๆ ได้แก่
  บริษัทต้องรักษาอัตราส่วนหนี้สินต่อทุน (D/E Ratio) ไว้ไม่ให้เกิน 1.50 ต่อ 1 เท่า อัตราส่วน
  DSCR (Debt Service Coverage Ratio) ไม่ต่ำกว่า 1.10 ต่อ 1 และอัตราส่วนสะสม
  DSCR (Cumulative Debt Service Coverage Ratio ) ไม่ต่ำกว่า 1.25:1
  โดยปัจจุบันบริษัทยังคงรักษาอัตราส่วนทางการเงินตามสัญญาเงินกู้ระยะยาวได้ทุกเงื่อนไข

2.  สัญญาเงินกู้เพื่อซื้อหุ้นของบริษัท ไทยเชื้อเพลิงการบิน จำกัด ในวงเงิน 800 ล้านบาท
    อายุสัญญากู้ 10 ปี โดยเริ่มผ่อนชำระเงินกู้ในปี 2550 และมีภาระหนี้คงเหลือเท่ากับ 558.7
    ล้านบาท จ่ายดอกเบี้ยในอัตรา THBFIX 6 MTH. + 1% ต่อปี
    โดยบริษัทได้ทำสัญญาป้องกันความเสี่ยงทางด้านอัตราดอกเบี้ยเป็นอัตราคงที่เท่ากับ 5.6%
    ต่อปีตลอดอายุสัญญาเงินกู้ ภายใต้เงื่อนไขทางการเงินที่กำหนดคือ
    บริษัทจะต้องรักษาอัตราส่วนหนี้สินต่อทุน (D/E Ratio) ไม่ให้เกิน 2.25 ต่อ 1 เท่า
    และอัตราส่วน DSCR (Debt Service Coverage Ratio) ไม่ต่ำกว่า 1.20 ต่อ 1
    ปัจจุบันบริษัทยังคงรักษาอัตราส่วนทางการเงินตามสัญญาเงินกู้ระยะยาวได้ทุกเงื่อนไข

3.  สัญญาเงินกู้เพื่อซื้อหุ้นของบริษัท เจพี-วัน แอสเซ็ท จำกัดในวงเงิน 220 ล้านบาท
    อายุสัญญาประมาณ 7 ปี โดยเริ่มผ่อนชำระเงินกู้ในปี 2554 จ่ายดอกเบี้ยในอัตรา MLR – 2%
    ต่อปี ตลอดอายุสัญญาเงินกู้ ภายใต้ข้อตกลงเกี่ยวกับเงื่อนไขทางการเงินที่กำหนด คือ
    บริษัทจะต้องรักษาอัตราส่วนหนี้สินต่อทุน (D/E Ratio) ไม่ให้เกิน 2.0 ต่อ 1 เท่า
    ปัจจุบันบริษัทยังคงรักษาอัตราส่วนทางการเงินตามสัญญาเงินกู้ระยะยาวได้ทุกเงื่อนไข

ดังนั้น บริษัทจึงมีความเสี่ยงหากไม่สามารถปฏิบัติตามเงื่อนไขข้างต้นได้ ซึ่งจะทำให้เจ้าหนี้ธนาคารฯ
เข้ามาควบคุมการดำเนินธุรกิจของบริษัท
และอาจมีผลกระทบต่อสภาพคล่องและผลประกอบการของบริษัท

อย่างไรก็ตาม บริษัทได้กำหนดให้ Debt Service Coverage Ratio (DSCR)
เป็นดัชนีชี้วัดความเสี่ยงด้านการเงิน เพื่อเป็นสัญญาณเตือนภัยล่วงหน้าในกรณีที่ Debt Service
Coverage Ratio เริ่มลดลง เพื่อที่บริษัท
จะได้หามาตรการเร่งด่วนในการดำเนินการปรับปรุงผลการดำเนินงานของบริษัทให้ดีขึ้น อีกทั้ง
บริษัทได้ชะลอแผนการลงทุนในโครงการก่อสร้างทั้งหมดในช่วงปี 2552 ถึง 2554
ทำให้บริษัทมีความมั่นใจในระดับหนึ่งว่าจะยังสามารถปฏิบัติตามเงื่อนไขที่กำหนดไว้ในสัญญาเงินกู้ได้

3.3 ความเสี่ยงจากภาระค้ำประกันเงินกู้ของบริษัทย่อย

ปัจจุบันบริษัทเป็นผู้ค้ำประกันเงินกู้ให้แก่บริษัทย่อย ได้แก่ บริษัท ไทยเชื้อเพลิงการบิน จำกัด และ
บริษัท เจพี-วัน แอสเซ็ท จำกัด
โดยบริษัทมีความเสี่ยงในกรณีที่บริษัทดังกล่าวมีผลการดำเนินงานขาดทุน
และไม่สามารถปฏิบัติตามเงื่อนไขในสัญญาเงินกู้ที่มีต่อเจ้าหนี้สถาบันการเงินแต่ละแห่งได้ซึ่งจะมีผลกระทบทำให้บริษัทต้องเป็นผู้รับผิดชอบภาระเงินกู้ของบริษัทย่อย

อย่างไรก็ตาม บริษัทมีการดำเนินการควบคุมผลการดำเนินงานของบริษัทย่อยอย่างต่อเนื่อง และ
รับรู้ผลประกอบการโดยการจัดทำรายงานทางบัญชี ตามวิธีราคาทุน (Cost Method) ทุกเดือน
อีกทั้งบริษัทได้มีการกำหนดหลักเกณฑ์ การติดตามดูแลการดำเนินงาน
และกำหนดทิศทางในการปฏิบัติงานของบริษัทย่อยอย่างชัดเจน
โดยมีส่วนงานตรวจสอบภายในตรวจสอบการดำเนินกิจการของบริษัทย่อย
และรายงานต่อคณะกรรมการตรวจสอบอย่างต่อเนื่อง